 mir
                                        udskrift
                                             af
                         sø- & handelsrettens dombog
                                       ____________
                                        kendelse
afsagt den 2. juli 2015.
b-103-14
s aps under konkurs
(advokat nete weber)
mod
x
indledning
denne sag drejer sig om konkurskarantæne i tilknytning til behandling af konkursboet efter
s aps. selskabet er ifølge en fuldstændig rapport fra erhvervsstyrelsen stiftet den 10. januar
2011 af selskab1 med en selskabskapital på 80.000 kr., der blev indbetalt i værdier til kurs
100. x har ifølge samme rapport siden den 10. januar 2011 og frem til den 17. november 2013
været registreret som direktør i selskabet. selskabets formål var ”almindelig rengøring i
bygninger”. erhvervsstyrelsen traf den 24. oktober 2013 beslutning om tvangsopløsning af
                                                    -2-
selskabet, og den 17. november 2013 blev advokat nete weber udnævnt som likvidator. på
dennes anmodning blev selskabet den … 2014 taget under konkursbehandling, og likvidator
blev samtidig udpeget som kurator i konkursboet.
retten har den 1. december 2014 taget kurators indstilling om at indlede konkurskarantæne-
sag mod x til følge.
påstande
i et processkrift modtaget i sø- og handelsretten den 15. december 2015 har kurator nedlagt
påstand om, at x pålægges konkurskarantæne i tre år.
processkriftet er telefonisk forkyndt for x den 23. april 2015, hvor han samtidig bekræftede
at have modtaget rettens brev af 14. april 2015 med bilag. brevet indeholdt en svarfrist på 14
dage fra forkyndelsen. x har ikke siden svaret på rettens henvendelser og har således hver-
ken nedlagt en påstand eller anmodet om mundtlig behandling. sagen er herefter behandlet
på skriftligt grundlag.
oplysninger i sagen
det hedder i kurators processkrift blandt andet:
       ”… under konkursboets foreløbige behandling har der været gennemført undersøgelser af dispositioner
       foretaget i regi af selskabet.
       … fremlægges redegørelser i medfør af konkurslovens § 125, stk. 1, 2 og 4, af hhv. 17. februar 2014, 28.
       maj 2014 og 28. november 2014. redegørelserne indeholder en detaljeret beskrivelse af de konstaterede
       forhold, hvortil overordnet henvises.
       1. selskabet:
                                                  -3-
selskabet blev stiftet den 10. oktober 2011 af selskab1, nu opløst, cvr-nr. …, med en angiven kapital på
kr. 80.000 …
ifølge de afgivne oplysninger over for erhvervsstyrelsen blev der foretaget apportindskud af 410 kvm her-
regårdssten og 4 projektorer til en angiven værdi af kr. 80.000. vurderingsberetning var udarbejdet af
daværende registreret revisor p1.
de angivne aktiver blev imidlertid ikke stillet til rådighed for selskabet ved stiftelsen. tilsvarende forhold
har kunnet konstateres vedrørende et antal andre selskaber, og der har været ført klagesag ved revisor-
nævnet. klagesagen angik stiftelse af 22 selskaber, hvor ensartede erklæringer var afgivet. under klagesa-
gen anerkendte den daværende registrerede revisor p1, at samme kapital havde været brugt til at stifte
adskillige sideordnede selskaber. p1 blev efterfølgende af revisornævnet pålagt en bøde på kr. 200.000.
selskabets registrerede formål var ”fabrikation, handel, investering og service og dermed beslægtet virk-
somhed.”
ifølge oplysningerne fra x var det oprindeligt tanken, at der skulle drives rengøringsvirksomhed i regi af
selskabet. x har oplyst, at han via firma1 fik kontakt til en unavngiven person, der stiftede selskaber. der
blev betalt kr. 10.000 for anparterne i selskabet. i forbindelse med ”modtagelsen af selskabets papirer”
konstaterede x, at der var oplysninger om, at der var foretaget apport indskud af sten i selskabet, hvilket
han, ifølge det for konkursboet oplyste, ikke var bekendt med.
da aftaler om udførelse af rengøringsopgaver angiveligt ikke blev indgået, besluttede x – ifølge egne op-
lysninger – at der i stedet skulle drives køreskole i regi af selskabet. angiveligt har der kun været tiltag til
opstart af drift i regi af selskabet.
for selskabet har været aflagt årsregnskab for første regnskabsår, hvilket var revideret af revisionsfirmaet
j. gilbert nielsen aps v/registreret revisor niels j. frost nielsen den 17. juli 2013. revisionen havde gi-
vet anledning til følgende
”forbehold
vi tager forbehold for værdiansættelse af varelager kr. 80.000, idet vi ikke har fået forelagt dokumentation,
som efter vores opfattelse i tilstrækkelig grad understøtter disse regnskabsposter.”
                                                    -4-
ifølge resultatopgørelsen havde selskabet hverken haft indtægter eller udgifter. selskabets aktiver var an-
givet som bestående af et varelager til en værdi på kr. 80.000. ifølge balancen havde selskabet ikke forplig-
telser over for kreditor, og selskabets positive egenkapital var angivet til kr. 80.000, jf. dog ovenfor.
årsrapporten for perioden 10. oktober 2011 til 31. december 2012 fremlægges …
realiteten må anses at være, at selskabet blev stiftet uden tilstedeværelse af kapital, svarende til at der i
forbindelse med stiftelsen blev afgivet urigtige oplysninger over for en offentlig myndighed.
stiftelse med angivelse af, at der var stillet aktiver til rådighed for selskaberne, gav tillige leverandører og
offentlige myndigheder indtryk af, at selskaberne havde i hvert fald en vis betalingsevne, uanset at dette
var i strid med de faktiske forhold.
selskabet var registreret som ejer af en fiat grande punto 1,2, som blev købt med henblik på drift af køre-
skole. i bilen blev monteret udstyr til brug for drift af køreskole, hvilket x har oplyst, at han finansierede.
det bemærkes i den forbindelse, at firma2 over for boet har anmeldt et krav, stort ca. kr. 15.750, som ved-
rører montering af udstyr til brug for drift af køreskole. x oplysning om selv af have afholdt disse om-
kostninger fremstår derfor ikke som værende korrekte.
videre var selskabet registreret som ejer af en nissan primera fra 23. maj 2012 til 28. december 2012. bi-
len blev ifølge det oplyste ikke solgt til selskabet, men tilhørte den tidligere direktør. ifølge det oplyste blev
selskabet registreret som ejer af bilen, fordi x var bosiddende i sverige. hvis de fremkomne oplysninger
lægges til grund, var der også i forbindelse med registreringen af ejerforholdene til bilen tale om, at der
blev afgivet urigtige/misvisende oplysninger over for offentlige myndigheder.
2. omstændigheder til støtte for at pålægge konkurskarantæne:
x må på grund af groft uforsvarlig forretningsførelse anses at være uegnet til at deltage i ledelsen af en
erhvervsvirksomhed.
ved vurderingen er det tillagt betydning, at selskabet må anses at være stiftet uden tilstedeværelse af ka-
pital. i strid med de afgivne oplysninger havde selskabet intet kapitalberedskab, hvilket x må anses at ha-
ve haft kendskab til, idet denne tiltrådte som direktør for selskabet i forbindelse med stiftelsen af dette.
                                                       -5-
     det bemærkes hertil, at x den 24. juli 2013 underskrev årsrapporten vedrørende selskabets første regn-
     skabsår, uden der blev iværksat tiltag med henblik på imødegåelse/berigtigelse af de forhold omkring vær-
     diansættelsen af varelageret, som havde givet anledning til revisors forbehold.
     udskrifter af bogføring og/eller råbalancer er ikke udleveret, hvorimod regnskabsbilag er udleveret. bogfø-
     ring kan ikke konstateres at være foretaget.
     selskabet har været registreret i medfør af momsloven, men ikke som indeholdelsespligtig arbejdsgiver i
     medfør af kildeskatteloven m.fl. angivelser af momstilsvar ses ikke at være foretaget.
     pligter til at foretage bogføring, foretage angivelser over for skat og opbevare regnskabsmateriale må
     anses at være tilsidesatte.
     selvom selskabet var stiftet uden tilstedeværelse af kapital, blev der stiftet forpligtelser over for kreditorer,
     hvilke forpligtelser selskabet ikke ses at have haft nogen mulighed for at opfylde, da dette hverken havde
     kapital eller ifølge det oplyste indtægtsgivende aktiviteter.
     det bemærkes, at x blandt andet stiftede forpligtelse i forhold til udlejer af et erhvervslejemål, beliggende
     … københavn sv.
     udskrift af gældbogen fremlægges …”
synspunkter
kurator har i sit processkrift til støtte for påstanden anført:
     ”… til støtte for den nedlagte påstand gøres det således gældende,
     at selskabets tidligere direktør, x, inden for det sidste år forud for fristdagen, den 24. oktober 2013, har
         drevet virksomheden groft uforsvarligt,
     at x dermed er uegnet til at deltage i ledelsen af en erhvervsvirksomhed, og
     at x derfor skal pålægges konkurskarantæne i tre år …”
                                                 -6-
sø- og handelsretten skal udtale:
retten lægger som ubestridt til grund, at x har været direktør i hele den periode, som er re-
levant for bedømmelsen af konkurskarantæne i henhold til konkurslovens § 157, stk. 1. ret-
ten lægger videre som ubestridt til grund, at x var vidende om, at der ikke ved selskabets
stiftelse reelt var aktiver for 80.000 kr., og at han ved afgivelse af årsrapporten for 2012 den
24. juli 2013 gav urigtige oplysninger om selskabets forhold. retten lægger derudover som
ubestridt til grund, at der ikke ses at være foretaget bogføring, ligesom der ikke er foretaget
angivelser af momstilsvar og endeligt, at kreditorerne som følge af ovenstående, ikke mindst
den manglende kapital, har lidt tab. samlet set finder retten, at x må anses for uegnet til at
deltage i ledelsen af en erhvervsvirksomhed.
herefter, og under hensyn til hans handlemåde og omstændighederne i øvrigt, finder retten,
at det er rimeligt at pålægge x konkurskarantæne, jf. konkurslovens § 157, stk. 1 og 2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                        derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 10.000 kr.
                                         jeanette melchior
                                               (sign.)
                                            ___ ___ ___
                                  udskriftens rigtighed bekræftes
                                     sø- og handelsretten, den
 -7-